**ÁLTALÁNOS SZERZŐDÉSI FELTÉTELEK (rövidítés: Vásárlói ÁSZF)**

**Hatályos 2016. szeptember 15. napjától**

**1. Általános rendelkezések**

**1.1.** Jelen vásárlói ÁSZF tartalmazza a Concerto Budapest (továbbiakban Concerto) által megrendezésre kerülő, hangversenyeire érvényes jegyeinek és bérleteinek értékesítésére, valamint a jegyekkel és bérletekkel kapcsolatos jogokra és kötelezettségekre, illetve az igénybe vehető kedvezményekre vonatkozó általános feltételeket.

**1.2.** A Concerto által eladásra kínált jegyek és bérletek vételárának teljesítésével a Concerto és a vevő (továbbiakban: vevő) között a vásárlói ÁSZF-ben leírt feltételek szerinti adásvételi szerződés jön létre. A szerződés létrejöttével a vásárló kijelenti, hogy a jelen ÁSZF-ben foglalt feltételeket megismerte, és magára nézve kötelezőnek elfogadta.

**1.3.** Jelen vásárlói ÁSZF a Concerto által értékesített jegyekre és bérletekre, terjed ki.

**1.4.** A Concerto szervezésében megvalósuló produkciók koncertjeire a Concerto közönségkapcsolatán, weboldalán ([www.concertobudapest.hu](http://www.concertobudapest.hu)) kezelési költség nélkül, ezen kívül a Concerto szerződéses partnereinél vagy interneten keresztül lehet jegyeket/bérleteket vásárolni.

**1.5.** A Vásárlói ÁSZF értékesítésre vonatkozó rendelkezései nem vonatkoznak azokra az esetekre, amikor Vevő értékesítési szerződés alapján harmadik féltől (Interticket Kft., Jegymester, közönségszervező, más jegypénztár) vásárol jegyet, bérletet. Ezen esetekben a megvásárolt jegyre vagy bérletre a harmadik fél vonatkozó rendelkezései az iránymutatóak.

**2. Vételár és fizetési feltételek**

**2.1.**A vételár a jegyeken és bérleteken, valamint az ezekre vonatkozó közleményeken feltüntetett ár, amely tartalmazza a hatályos jogszabályokban megjelölt mértékű általános forgalmi adót is. A Concerto minden évadban közzéteszi a játszóhelyeire vonatkozó jegy-és bérletárakat, melyet jogosult egyoldalúan módosítani.

**2.2.** Vevő az aktuális jegy/bérletárakról az alábbi módon tájékozódhat: a Concerto honlapja ([www.concertobudapest.hu](http://www.concertobudapest.hu)), a Concerto kiadványai, a Concerto közönségkapcsolati irodája, továbbá a Concerto javára jegy/bérletértékesítést végző harmadik személy.

**2.3.** A fizetendő végösszeg kiegyenlítése személyes vásárlás esetén készpénzzel, Erzsébet utalvánnyal lehetséges, melyek közül vevőnek lehetősége van választani. A vevő a vásárlás végén papír alapú jegyet/bérletet kap, melyet a vásárlói ÁSZF szabályai szerint jogosult felhasználni.

**3. Vevő és Látogató jogai és kötelezettségei**

**3.1.** Az adott koncert megtekintéséhez a látogatónak az koncert kezdetekor a megtekinteni kívánt koncertre érvényes jeggyel/bérlettel kell rendelkeznie. A látogató a jegyét/bérletét köteles annak érvényessége megvizsgálása céljából az erre feljogosított személynek bemutatni.

**3.2.** Az koncert látogatására feljogosító bérlet/jegy szabadon átruházható, de a kedvezmény csak jogosultság esetén érvényes az új tulajdonosra. Az átruházással a jegy/bérlettulajdonos automatikusan elfogadta a vásárlói ÁSZF-et.

**3.3.** A bérlet vagy jegy a feltüntetett koncertre egyszeri alkalommal történő belépésre jogosítja fel annak felmutatóját, egy főt.

**3.4.** Elveszett, megrongálódott, megsemmisült jegy pótlása 200 Ft kezelési költség ellenében lehetséges a Concerto közönségkapcsolati irodájában. Bérlet esetében ez az összeg 500 Ft. Jegy vagy bérlet pótlására csak az eredeti vásárlás beazonosíthatóságát követően kerül sor!

**3.5.** A látogató a jegyén/bérletén feltüntetett sor és székszámnak megfelelő helyen köteles helyet foglalni. Az érkezési sorrendes előadások esetében, a helyek érkezés szerint foglalhatóak el!

**3.6.** A koncertre késve érkező látogató a helyét, csak a hangverseny szünetében foglalhatja el.

**3.7.** A Concerto koncertjeit minden látogató a saját felelősségére tekintheti meg. A látogató köteles a játszóhelyek helyiségeit rendeltetésüknek megfelelően használni, továbbá óvni és az előírásoknak megfelelően kezelni az épületben található eszközöket, berendezéseket, és magát az épületet.

**3.8.** A játszóhelyek területén elhagyott értéktárgyakért a Concerto nem vállal felelősséget. A látogató köteles a koncerthelyszínen rendelkezésre álló ruhatárat igénybe venni.

**3.9.** A Concerto koncertjein bármilyen eszközzel történő kép- vagy hangrögzítés tilos. Kép- és hangfelvétel készítése és felhasználása szerzői jogi jogkövetkezményeket von maga után. Amennyiben a látogató felszólítás ellenére sem hagy fel a rögzítéssel, a látogatót a nézőtéri felügyeletnek vagy a Concerto által erre felkért személynek jogában áll távozásra felszólítani. Az önhibára visszavezethető távozás vagy eltávolítás miatt a jegy árát a Concerto nem köteles visszatéríteni. Amennyiben a látogató viselkedésével, vagy egészségügyi állapotával zavarja a koncertet, a Concerto ebben az esetben is az előzően megfogalmazottak szerint jár el.

**3.10.**A hangverseny helyszínekre a biztonságra veszélyes, és/vagy a közönséget zavaró tárgyat, ételt, illetve italt bevinni tilos.

**3.11.** A Concerto a műsor- és szereplőváltozás jogát fenntartja!

**4. Igénybe vehető kedvezmények**

**4.1.** Kizárólag a Concerto Budapest Páva utcai székházában történő vásárlás esetén az alábbi kedvezmények vehetők igénybe, előre egyezetett időpontban (jegy@concertobudapest.hu), az aktuális kedvezmény-kártya bemutatásával:

- IX. kerületi lakosok részére 10% kedvezmény

- HVG kártyával rendelkezőknek 15% kedvezmény

- Vízplusz kártyával rendelkezőknek 15% kedvezmény

- Diákigazolvánnyal 30% kedvezmény

**4.2.** A kedvezmények nem összevonhatóak, más kedvezménnyel együtt, és bérletvásárlás során nem érvényesíthetőek! A Concerto Budapest Székházában történő vásárláskor készpénz, vagy Erzsébet kultúra utalvány az elfogadott!

**5. Eljárásrend szabadtéren tartott koncert esetén / a jegyvisszaváltás menete**

**5.1.** Szabadtéren megrendezett Koncert esetében a Concertonak lehetősége van esőhelyszínt, vagy tartalék rendezvénynapot (esőnapot) meghirdetni. A Concerto az esetleges esőhelyszín/esőnap helyét, időpontját a jegyein/bérletein, honlapján, kiadványaiban köteles feltüntetni!

**5.1.1. Esőhelyszín esetén:** rossz idő esetén az koncert esőhelyszínre való áthelyezéséről a Concerto legkésőbb a koncert napján 14.00 óráig a [www.concertobudapest.hu](http://www.concertobudapest.hu) honlapon közleményt ad ki. Ebben az esetben a megváltott jegyek automatikusan aznapra, az esőhelyszínre érvényesek! Jegyvisszaváltásra ilyen esetben nincs lehetőség!

**5.1.2. Esőnap esetén:** A meghirdetett koncertidőpont elmaradása esetén a jegyek a kijelölt esőnapra érvényesek. Ebben az esetben a megvásárolt jegyek visszaváltására nincs lehetőség! Amennyiben esőnapon a kedvezőtlen időjárás miatt az I. rész után félbeszakad a koncert, a hangverseny megtartottnak tekintendő. Amennyiben az eredeti időpontra meghirdetett, de elmaradt koncert rossz idő miatt az esőnapon is lemondásra kerül, a megvásárolt jegyek visszaválthatóak!

**5.2.** A Concerto minden tőle elvárhatót megtesz annak érdekében, hogy az koncert esetleges meghiúsulása esetén a vevőt tájékoztassa, és a jegyek visszaváltását elősegítse. Ugyanakkor a Vevő tudomásul veszi, hogy a koncert elmaradása esetén a jegyek visszaváltásának folyamatát, helyszínét, határidejét a Concerto dönti el. A jegy-visszaváltásra vonatkozó információkat a Concerto, a honlapján ([www.concertobudapest.hu](http://www.concertobudapest.hu)) tünteti fel és értesíti a többi online/offline értékesítési pontot is a visszaváltás menetéről! A visszaváltásra a Concerto által megadott, de maximum a meghirdetéstől számított harminc (30) napos jogvesztő határidőn belül, az eredeti jegy bemutatása mellett van lehetőség. A jegy árán felül, - amelyet a visszaváltást végző köteles teljes értéken visszaváltani - a Concerto semmilyen további vélt vagy valós kár, költség megtérítésére nem köteles.

**6. Az elállás joga**

**6.1.** A Concerto a megvásárolt jegyeket/bérleteket nem váltja vissza, nem cseréli be másik koncertre!

**6.2.** Ez alól kivételt képeznek: elmaradt koncert, extrém időjárási vis major helyzetek, igazolt, személyes egészségügyi vészhelyzetek.

**6.3.** Amennyiben vevő a jegyet online felületen vásárolta meg, úgy az elállásra az online felületet üzemeltető harmadik személy üzletszabályzata irányadó.

**7. Adatvédelem**

**7.1.** A Concerto az értékesítés során birtokába jutott adatokat az információs önrendelkezési jogról és az információszabadságról szóló 2011. évi CXII. törvény előírásai szerint bizalmasan kezeli, kizárólag a vásárlások teljesítéséhez használja fel, azokat harmadik személynek semmilyen formában tovább nem adja.

**7.2.** A vevő a bérlet-ill. jegyvásárlás esetén személyes adatait nem köteles megadni. Amennyiben él ezzel a jogával, úgy lemond arról a jogáról, hogy őt a Concerto a rendezvény elmaradásáról, időpontjának változásáról vagy bármilyen szempontból érintő fontos körülményről közvetlenül és azonnali módon értesíthesse. Ebben az esetekben Concerto a vevőt a [www.concertobudapest.hu](http://www.concertobudapest.hu) honlapon elhelyezett felhívással értesíti. Amennyiben a Concerto honlapján a változásról szóló közlés hitelt érdemlően (esetnapló) megtörtént, úgy a közlemény megvalósultnak tekintendő. A felhívás nem ismeretéből fakadó kárigényt a vevő a Concerto felé nem érvényesítheti.

**7.3.** Amennyiben a vevő feliratkozik a Concerto hírlevelére, úgy tudomásul veszi, hogy a Concerto saját döntése szerinti gyakorisággal, de maximum havonta 4 alkalommal hírlevelet küld neki. Az adatok ilyen célú felhasználását a vevő – leiratkozással – bármikor megtilthatja.

**8. A honlapon megjelenő védjegyek és szerzői jogok**

A honlapon elérhető információk és más dokumentumok szerzői jogi védelem alatt állnak, az ezekhez fűződő jogok a Concertot, illetve a jogtulajdonosokat illetik meg. A honlapon elérhető információkat és egyéb anyagokat a Concerto, illetve a jogtulajdonosok kifejezett előzetes írásbeli jóváhagyása nélkül harmadik személyek a honlap céljától eltérően nem használhatják, nem másolhatják, nem terjeszthetik, és nem tehetik közzé.

**9. Panaszkezelés**

A vevő a jegy- és bérletértékesítéssel kapcsolatos problémáit a jegy@concertobudapest.hue-mail címen jelezheti.

**10. Közönségkapcsolati információk**

Concerto Budapest

1094 Budapest, Páva utca 10-12.

Telefon: (+36-1) 215-5770

e-mail: jegy@concertobudapest.hu

[www.concertobudapest.hu](http://www.concertobudapest.hu)

**A közönségkapcsolati irodánk elérhetősége előre egyezetett időpont alapján!**